b'\n_START_ARTICLE_\nJamie Lynn Spears\n_START_SECTION_\nAsmeninis gyvenimas\n_START_PARAGRAPH_\nSpears gim\xc4\x97 Kentvude, Luizianos valstijoje. Motina\xc2\xa0\xe2\x80\x93 mokytoja ir ra\xc5\xa1ytoja Lynne Spears, t\xc4\x97vas\xc2\xa0\xe2\x80\x93 statyb\xc5\xb3 rangovas Jamie Parnell Spears, sesuo\xc2\xa0\xe2\x80\x93 pop princes\xc4\x97 Britney Spears, brolis\xc2\xa0\xe2\x80\x93 Bryan. Ji lank\xc4\x97 Parkleino akademij\xc4\x85 Makombe, Misisip\xc4\x97s valstijoje. \xc4\x8cia ji buvo sirgali\xc5\xb3 \xc5\xa1ok\xc4\x97ja ir dalyvavo kitose sporto veiklose. Mokslus ji baig\xc4\x97 2008\xc2\xa0m. neakivaizdinio mokymosi b\xc5\xabdu. Jamie Lynn taip pat turi dukter\xc4\xaf vardu Maddie Briann, kuri gim\xc4\x97 2008\xc2\xa0m. bir\xc5\xbeelio 19 d. Casey Aldridge, Jamie Lynn dukrel\xc4\x97s t\xc4\x97vas, D\xc5\xbeeksono mieste pateko \xc4\xaf rimt\xc4\x85 avarij\xc4\x85. Liudininkai teigia, kad 19-metis Casey neatsargiai vairavo \xe2\x80\x9eFord\xe2\x80\x9c mark\xc4\x97s automobil\xc4\xaf, kai netik\xc4\x97tai nusisuko ratas, automobilis \xc4\x97m\xc4\x97 m\xc4\x97tytis \xc4\xaf \xc5\xa1onus ir galiausiai apsivert\xc4\x97. Jis buvo nubaustas u\xc5\xbe neatsarg\xc5\xb3 vairavim\xc4\x85.\n_START_SECTION_\nN\xc4\x97\xc5\xa1tumas\n_START_PARAGRAPH_\n2007\xc2\xa0m. gruod\xc5\xbeio 20 d. interviu su \xc5\xbeurnalu \xe2\x80\x9eOK Magazine\xe2\x80\x9c, Jamie Lynn Spears prane\xc5\xa1\xc4\x97, jog yra n\xc4\x97\xc5\xa1\xc4\x8dia. Televizijos kanalas \xe2\x80\x9eNickelodeon\xe2\x80\x9c, kuriame rodytas Spears serialas \xe2\x80\x9eZoey 101\xe2\x80\x9c, prane\xc5\xa1\xc4\x97, kad gerbia Jamie Lynn privatum\xc4\x85 ir toliau \xc4\xaf eter\xc4\xaf leido \xe2\x80\x9eZoe 101\xe2\x80\x9c serijas, ta\xc4\x8diau tai buvo paskutinis \xc5\xa1io serialo sezonas._NEWLINE_Prane\xc5\xa1imas apie Spears n\xc4\x97\xc5\xa1tum\xc4\x85 \xc5\xa1okiravo daugum\xc4\x85 jos fan\xc5\xb3._NEWLINE_Prie\xc5\xa1 paskelbiant su\xc5\xbead\xc4\x97tuves, Jamie Lynn Spears ir Casey Aldridge susid\xc5\xabr\xc4\x97 su keliomis kli\xc5\xabtimis. Jamie Lynn pastojo b\xc5\xabdama \xc5\xa1e\xc5\xa1iolikos met\xc5\xb3, o d\xc4\x97l to pagal JAV \xc4\xafstatymus Casey gali b\xc5\xabti apkaltintas nepilnamet\xc4\x97s tvirkinimu. Ta\xc4\x8diau Kalifornijos \xc4\xafstatymai leid\xc5\xbeia tur\xc4\x97ti nepilnametei lytinius santykius, jei suaug\xc4\x99s partneris yra vyresnis negu 3 metai. Taip pat po Spears vaiko gimimo, internete pasirod\xc4\x97 nuotraukos, kuriose naujai tapusi motina kr\xc5\xabtine maitina vaik\xc4\x85._NEWLINE_Jamie Lynn 2008\xc2\xa0m. bir\xc5\xbeelio 19 d. pagimd\xc4\x97 dukter\xc4\xaf vardu Maddie Briann. Jamie vaiko t\xc4\x97vas Casey Aldridge, apie kur\xc4\xaf buvo \xc5\xbeinoma tik tiek, kad jis yra Jamie Lynn Spears mylimasis nuo tada, kai merginai tebuvo 13 met\xc5\xb3. Beje, jaunieji t\xc4\x97vai susipa\xc5\xbeino ba\xc5\xbeny\xc4\x8dioje. Pora su\xc5\xbead\xc4\x97tuves at\xc5\xa1auk\xc4\x97 2009\xc2\xa0m. kov\xc4\x85, ta\xc4\x8diau Jamie vis dar gyvena su su\xc5\xbead\xc4\x97tiniu Misisip\xc4\x97s valstijoje, Liberty miestelyje.\n_START_SECTION_\nKarjera\n_START_PARAGRAPH_\n2009\xc2\xa0m. kov\xc4\x85 Spears oficialioje internetin\xc4\x97je svetain\xc4\x97je buvo patvirtinta, jog Jamie \xc4\xafra\xc5\xa1in\xc4\x97ja kantri muzikos album\xc4\x85. Jos debiutinis studijinis albumas pasirod\xc4\x97 2009 metais. Kol kas ji nepasira\xc5\xa1iusi kontrakto su jokia \xc4\xafra\xc5\xa1\xc5\xb3 kompanija. Yra \xc5\xbeinoma, kad ji \xc4\xafra\xc5\xa1\xc4\x97 grup\xc4\x97s \xe2\x80\x9eThe Fray\xe2\x80\x9c dainos \xe2\x80\x9eYou Found Me\xe2\x80\x9c kover\xc4\xaf.'